GDLC - cua
[s. XIV; del ll. vg. cōda, ll. cl. cauda, íd., cat. ant. i dial. coa]
f 1 1 ANAT ANIM Part posterior del cos dels vertebrats que forma un apèndix més o menys llarg i conté les vèrtebres caudals.
2 ANAT ANIM Aleta caudal.
3 ANAT ANIM Conjunt de plomes rígides inserides al carpó.
4 TÈXT Llana de la pitjor qualitat procedent de la cua de l'ovella.
5 amb la cua entre cames (o entre les cames) fig Sense haver aconseguit res del que hom es proposava; escorregut.
6 cua de cavall ANAT ANIM Conjunt de fibres nervioses de la part terminal de la medul·la espinal.
7 ésser més curt que una cua de conill fig Tenir poca intel·ligència, ésser molt curt.
8 girar cua Girar l'esquena per anar-se'n.
9 girar cua fig Desdir-se.
10 remenar la cua Exhibir-se per figurar.
11 tenir cua (o la cua) de palla Donar-se algú per al·ludit davant una imputació que no li és feta directament.
2 p anal 1 Apèndix, part d'una cosa, semblant per la forma, la posició o la inserció, a la cua d'un animal. La cua d'un vestit. La cua d'una j. La cua d'un estel, d'una grua. Piano de cua.
2 Filera de persones, d'animals, de coses posades l'una darrere l'altra, especialment de persones que esperen llur torn. Hi ha una cua de cinc-cents cotxes. Posar-se a la cua. Fer cua.
3 Trena.
4 ASTR Rastre de llum difusa que per reflexió del Sol surt d'un cometa.
5 BOT Peduncle d'un fruit.
6 JOCS Penjarella de fil amb trossos de drap o de paper que va enganxada a un estel i serveix per a equilibrar-lo en el vol i evitar que amb les variacions de l'aire faci pujades i baixades gaire brusques.
7 cua de cavall (o simplement cua) Cabellera lligada.
8 cua de l'ull Angle extern de l'ull.
9 cua de peix OFIC Enclusa petita emprada pels llauners.
10 cua de porc TÈXT Peça de filferro, de porcellana o de vidre emprada en diverses màquines com a guia del fil que passa per dintre del seu ull.
11 cua de rata MAR Teixit i entrefilat que hom fa amb la punta d'un cap gruixut perquè no es desfili.
12 cua de rata OFIC Llima molt prima de secció circular.
13 cua de rata TÈXT Barreta metàl·lica fixada en un dels muntants de les taules del teler mecànic que amb el moviment de vaivé comunica moviment al mecanisme del collador.
14 cua d'oreneta (o d'oronella, o de milà) FUST Mena d'encaix múltiple, constituït per un conjunt de metxes i mosses de forma trapezial complementària, apte per a unir peces en sentit longitudinal o transversal; anomenada també cudornella.
15 mirar de cua d'ull Mirar amb les ninetes dels ulls girades cap a un costat.
16 mirar (algú) de cua d'ull fig Tenir-li prevenció, malvolença.
3 1 Part posterior o final d'una cosa, d'un conjunt, per oposició a cap, a principi. Jo anava a la cua de l'acompanyament. A la classe sempre va a la cua.
2 AERON Conjunt de plans estabilitzadors i de control a l'extrem posterior d'un avió.
3 CIN FOTOG Cadascuna de les parts inicial i final d'una pel·lícula.
4 INFORM Llista en què l'accés a les dades es fa pel mateix ordre d'inserció.
5 OFIC Part del ferro d'un martell oposada a la cabota.
6 esp TÀCT Rereguarda d'un conjunt de gent armada. La cua d'una columna en marxa.
7 portar (o deixar) cua Tenir conseqüències.
4 cua de ca BOT Planta herbàcia de la família de les gramínies (Lagurus ovatus), de fulles lanceolades, curtes, i d'inflorescències ovoides amb llargs pèls sedosos.
5 cua de cavall BOT Gènere de plantes de la família de les equisetàcies (Equisetum sp), amb branques verticil·lades, de fulles petites poc o molt concrescents i de flors constituïdes per esporofil·les peltats.
6 cua de cavall BOT Bolet de la família de les amanitàcies (Amanita rubescens), de capell grisós o brunenc i de cama napiforme, gruixuda, amb volva poc visible.
7 cua de gat BOT Mata de la família de les labiades (Sideritis angustifolia), de fulles sèssils estretament lanceolades i de flors grogues.
8 cua de guilla BOT 1 Planta herbàcia de la família de les gramínies (Bromus mollis), d'espigues dretes i espiguetes pubescents, com les tiges, les fulles i els peduncles.
2 Panís.
9 cua de guineu BOT Herba anual de la família de les gramínies (Alopecurus myosuroides), de tija dreta, de fulles linears i d'espiga cilíndrica allargada.
10 cua de rata BOT 1 Herba perenne de la família de les gramínies (Phleum pratense), amb rizoma cespitós, tija prima i dreta i espiga cilíndrica.
2 Pelosa.
11 cua de rata ICT Peix de l'ordre dels macruriformes i de la família dels macrúrids (Hymenocephalus italicus), de cos molsut, de color gris argentat i ventre negrenc, que fa uns 17 cm de llargada.
12 cua d'ermini HERÀLD Cadascuna de les taques negres que imiten la cua d'un ermini, disposades en forma de floc de tres blens o de cinc.
13 cua d'oreneta BOT Sagitària.
14 cua forcada ENTOM Eruga dels lepidòpters notodòntids del gènere Dicranura.
cu_a.